časový rozostup pri lieku Algifen
Dobrý deň,chcela by som sa spýtat, s akým časovým rozostupom si môžem dať lieky proti horúčke po užití Algifen kvapiek a aký liek odporúčate.
Ďakujem
Dobrý deň,
ďakujeme za Vašu otázku.
ALGIFEN NEO je kombinovaný liek. Obsahuje liečivá metamizol a pitofenón. Patrí do skupiny liekov, ktoré tlmia bolesť a kŕče. Užíva sa pri kŕčovitých bolestiach v oblasti brucha (žalúdok, črevá, žlčové a močové cesty), pri bolestivej menštruácii, migréne a bolesti zubov. Tento liek má interakcie s ostatnými voľnopredajnými liekmi na liečbu bolesti/horúčky. Avšak v prípade dodržania časového odstupu aspoň 6 hodín je možná krátkodobá kombinácia s účinnou látkou paracetamol (Paralen, Panadol).
Prajem pekný zvyšok dňa.
S pozdravom
Mgr. Emma Halás Haluščíková